text: Ny app til hjemmehjælperne i Kolding
  06 august 2015 kl. 08.53
  Ny app skal gøre livet lettere for hjemmehjælperen og højne kvaliteten
  Smartphones er nu smarte, også selvom man er for gammel til selv at kunne bruge en. Seniorområdet i Kolding Kommune er begyndt at bruge app'en SmartCare, der hjælper plejepersonalet med at få de seneste informationer om den borger de er inde ved.
  App'en kan blandt andet fortælle om ændringer i medicin, beskeder fra kollegaer, der plejede borgeren tidligere på dagen, og vigtige information fra sygehus til hjemmehjælpen.
  - Det er en stor gevinst at kollegerne kan orientere sig løbende på telefonen eller iPad'en. Eks. kan hjælperen nu orientere sig umiddelbart før besøget hos borgeren, om de aftaler der er lavet med borgeren, og således være fuldt opdateret omkring borgerens helbred og situation. Det er med til at højne kvaliteten i plejen, siger projektkoordinator Maria Berg Schwartz i en pressemeddelelse.
  App'en kan bruges af sosu-hjælpere, -assistenter og sygeplejersker.
  